ai4bharat/Pralekha huggingface dataset:
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ 71ਵੀਂ ਗਣਤੰਤਰ ਦਿਵਸ ਪਰੇਡ ਵਿੱਚ ਭਾਰਤ ਨੂੰ ਪ੍ਰਦਰਸ਼ਿਤ ਕਰ ਰਹੇ ਕਬਾਇਲੀ ਮਹਿਮਾਨਾਂ, ਐੱਨਸੀਸੀ ਕੈਡਿਟਾਂ, ਐੱਨਐੱਸਐੱਸ ਵਲੰਟੀਅਰਾਂ ਅਤੇ ਝਾਂਕੀ ਕਲਾਕਾਰਾਂ ਨਾਲ ਗੱਲਬਾਤ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਇੱਕ ਐਟ-ਹੋਮ  ਆਯੋਜਨ ਵਿੱਚ ਰਾਸ਼ਟਰੀ ਰਾਜਧਾਨੀ ਵਿੱਚ 71ਵੀਂ ਗਣਤੰਤਰ ਦਿਵਸ ਪਰੇਡ ਵਿੱਚ ਹਿੱਸਾ ਲੈਣ ਵਾਲੇ 1730 ਤੋਂ ਜ਼ਿਆਦਾ ਕਬਾਇਲੀ ਭਾਈਚਾਰਿਆਂ ਦੇ ਮਹਿਮਾਨਾਂ, ਐੱਨਸੀਸੀ ਕੈਡਿਟਾਂ, ਐੱਨਐੱਸਐੱਸ ਵਲੰਟੀਅਰਾਂ ਅਤੇ ਝਾਂਕੀ ਕਲਾਕਾਰਾਂ ਨਾਲ ਗੱਲਬਾਤ ਕੀਤੀ।
https://www.youtube.com/watch?time_continue=1071&v=WsVKHwKQB0w&feature=emb_logo
ਵੱਡੀ ਸੰਖਿਆ ਵਿੱਚ ਉਤਸ਼ਾਹਿਤ ਇਕੱਠ ਨੂੰ ਸੰਬੋਧਨ ਕਰਦੇ ਹੋਏ ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਇਹ ਸਾਰੇ ਗਣਤੰਤਰ ਦਿਵਸ ਪਰੇਡ ਦੇ ਅਵਸਰ 'ਤੇ ਲਘੂ ਭਾਰਤ ਦਾ ਅਕਸ ਪੇਸ਼ ਕਰਨਗੇ । ਉਨ੍ਹਾਂ ਕਿਹਾ ਕਿ ਪਰੇਡ ਵਿੱਚ ਉਨ੍ਹਾਂ ਦੇ ਪ੍ਰਦਰਸ਼ਨ ਦੌਰਾਨ ਪੂਰੀ ਦੁਨੀਆ ਭਾਰਤ ਦੀ ਆਤਮਾ ਨੂੰ ਦੇਖੇਗੀ। ਉਨ੍ਹਾਂ ਕਿਹਾ ਕਿ ਭਾਰਤ ਕੇਵਲ ਇੱਕ ਭੂਗੋਲਿਕ ਜਾਂ ਡੈਮੋਗ੍ਰਾਫਿਕ ਸੰਗਠਨ  ਹੀ ਨਹੀਂ ਹੈ।
https://twitter.com/PMOIndia/status/1220664693242523648
ਭਾਰਤ ਇੱਕ ਜੀਵਨ ਜਾਂਚ ਹੈ। ਏਕ ਭਾਰਤ ਸ਼੍ਰੇਸ਼ਠ ਭਾਰਤ ’ਤੇ ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਇਹ ਯਾਦ ਰੱਖਿਆ ਜਾਣਾ ਚਾਹੀਦਾ ਕਿ ਭਾਰਤ ਕੇਵਲ 130 ਕਰੋੜ ਲੋਕਾਂ ਦਾ ਦੇਸ਼ ਹੀ ਨਹੀਂ ਹੈ, ਬਲਕਿ ਇੱਕ ਜੀਵੰਤ ਪਰੰਪਰਾ ਦਾ ਰਾਸ਼ਟਰ ਹੈ।
https://twitter.com/PMOIndia/status/1220665420568350721
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਭਾਰਤ ਇੱਕ ਜੀਵਨ-ਸ਼ੈਲੀ, ਇੱਕ ਵਿਚਾਰਧਾਰਾ, ਕਈ ਦਰਸ਼ਨਾਂ ਦੇ ਸੁਮੇਲ ਦਾ ਦੇਸ਼ ਹੈ। ਇਹ ਗਲੋਬਲ ਅਤੇ ਸਰਬਵਿਆਪਕ ਪਰਿਪੇਖ ਦੀ ਸਮ੍ਰਿੱਧ ਉਦਾਹਰਨ ਹੈ। ਉਨ੍ਹਾਂ ਕਿਹਾ, “ਭਾਰਤ ਦਾ ਅਰਥ ਇੱਕ ਗਲੋਬਲ ਪਰਿਵਾਰ ਹੈ, ਭਾਰਤ ਦਾ ਅਰਥ ਸਾਰੇ ਧਰਮਾਂ ਵਿੱਚ ਸਮਾਨਤਾ ਹੈ, ਭਾਰਤ ਦਾ ਅਰਥ ਸੱਚ ਦੀ ਜਿੱਤ ਹੈ, ਭਾਰਤ ਦਾ ਅਰਥ ਇੱਕ ਅਜਿਹੀ ਸੋਚ ਹੈ ਜੋ ਇੱਕ ਸੱਚ ਨੂੰ ਕਈ ਤਰੀਕਿਆਂ ਨਾਲ ਸਮਝਣ ਦੀ ਇਜਾਜ਼ਤ ਦਿੰਦੀ ਹੈ, ਭਾਰਤ ਦਾ ਅਰਥ ਬਨਸਪਤੀ ਅਤੇ ਜੀਵ-ਜੰਤੂਆਂ ਨਾਲ ਪ੍ਰੇਮ ਅਤੇ ਉਨ੍ਹਾਂ ਦੀ ਸੁਰੱਖਿਆ ਕਰਨਾ ਹੈ, ਭਾਰਤ ਦਾ ਅਰਥ ਆਤਮਨਿਰਭਰਤਾ ਹੈ, ਭਾਰਤ ਮੰਨਦਾ ਹੈ ਕਿ ਜੋ ਬਲੀਦਾਨ ਕਰਦੇ ਹਨ, ਉਹ ਆਨੰਦ ਨਾਲ ਰਹਿੰਦੇ ਹਨ, ਭਾਰਤ ਦਾ ਅਰਥ ਹੈ ਜੋ ਸਭ ਦੀ ਭਲਾਈ ਵਿੱਚ ਵਿਸ਼ਵਾਸ ਕਰੇ, ਭਾਰਤ ਦਾ ਅਰਥ ਹੈ ਮਹਿਲਾਵਾਂ ਦੀ ਉਪਾਸਨਾ, ਭਾਰਤ ਉਹ ਦੇਸ਼ ਹੈ ਜੋ ਮੰਨਦਾ ਹੈ ਕਿ ਮਾਤਭੂਮੀ ਸੋਨੇ ਤੋਂ ਵੀ ਅਧਿਕ ਕੀਮਤੀ ਹੈ।”
ਏਕਤਾ ਵਿੱਚ ਵਿਸ਼ਵਾਸ ਰੱਖੋ ਇੱਕਰੂਪਤਾ ਵਿੱਚ ਨਹੀਂ। ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਭਾਰਤ ਦੀ ਸ਼ਕਤੀ ਭੂਗੋਲਿਕ ਅਤੇ ਸਮਾਜਿਕ ਤਾਣੇ-ਬਾਣੇ ਵਿੱਚ ਨਿਹਿਤ ਹੈ। ਉਨ੍ਹਾਂ ਨੇ ਫੁੱਲਾਂ ਦੇ ਹਾਰ ਨਾਲ ਭਾਰਤ ਦੀ ਤੁਲਨਾ ਕਰਦੇ ਹੋਏ ਕਿਹਾ ਕਿ ਜਿਸ ਤਰ੍ਹਾਂ ਇੱਕ ਹੀ ਧਾਗੇ ਵਿੱਚ ਕਈ ਫੁੱਲ ਪਰੋਏ ਹੁੰਦੇ ਹਨ, ਉਸੇ ਤਰ੍ਹਾਂ ਹੀ ਭਾਰਤੀਅਤਾ ਦੀ ਭਾਵਨਾ ਹੈ। ਉਨ੍ਹਾਂ ਕਿਹਾ, “ਭਾਰਤ ਏਕਤਾ ਵਿੱਚ ਵਿਸ਼ਵਾਸ ਰੱਖਦਾ ਹੈ, ਨਾ ਕਿ ਇੱਕਰੂਪਤਾ ਵਿੱਚ”। ਉਨ੍ਹਾਂ ਨੇ ਕਿਹਾ, “ਏਕਤਾ ਦੇ ਧਾਗੇ ਨੂੰ ਮਜ਼ਬੂਤ ਕਰਨ ਅਤੇ ਉਸ ਨੂੰ ਸਹੀ ਸਲਾਮਤ ਰੱਖਣ ਲਈ ਅਸੀਂ ਲਗਾਤਾਰ ਕੋਸ਼ਿਸ਼ ਅਤੇ ਮਿਹਨਤ ਕਰਦੇ ਹਾਂ।” ਉਨ੍ਹਾਂ ਕਿਹਾ ਕਿ ਨਵਾਂ ਭਾਰਤ ਜਿਵੇਂ-ਜਿਵੇਂ ਤਰੱਕੀ ਕਰੇਗਾ ਤਾਂ ਸਾਡੀ ਕੋਸ਼ਿਸ਼ ਰਹੇਗੀ ਕਿ ਅਸੀਂ ਦੇਖੀਏ ਕਿ ਕੋਈ ਵੀ ਵਿਅਕਤੀ ਅਤੇ ਕੋਈ ਵੀ ਖੇਤਰ ਪਿੱਛੇ ਨਾ ਰਹਿ ਜਾਵੇ। ਬੁਨਿਆਦੀ ਕਰਤੱਵਾਂ ਦਾ ਜ਼ਿਕਰ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਸਮਾਂ ਆ ਗਿਆ ਹੈ ਕਿ ਅਸੀਂ ਬੁਨਿਆਦੀ ਕਰਤੱਵਾਂ ਨੂੰ ਮਹੱਤਵ ਦਈਏ। ਉਨ੍ਹਾਂ ਨੇ ਕਿਹਾ, “ਅਗਰ ਅਸੀਂ ਇਮਾਨਦਾਰੀ ਨਾਲ ਆਪਣਾ ਕਰਤੱਵ ਨਿਭਾਵਾਂਗੇ ਤਾਂ ਆਪਣੇ ਅਧਿਕਾਰਾਂ ਲਈ ਲੜਨ ਦੀ ਜ਼ਰੂਰਤ ਸਾਨੂੰ ਕਦੇ ਮਹਿਸੂਸ ਨਹੀਂ ਹੋਵੇਗੀ।”
https://twitter.com/PMOIndia/status/1220667255723155456
ਪ੍ਰਧਾਨ ਮੰਤਰੀ ਨੇ ਕਬਾਇਲੀ ਮਹਿਮਾਨਾਂ, ਐੱਨਸੀਸੀ ਕੈਡਿਟਾਂ, ਐੱਨਐੱਸਐੱਸ ਵਲੰਟੀਅਰਾਂ ਅਤੇ ਝਾਂਕੀ ਕਲਾਕਾਰਾਂ ਦੁਆਰਾ ਪੇਸ਼ ਇੱਕ ਸੱਭਿਆਚਾਰ ਪ੍ਰੋਗਰਾਮ ਵੀ ਦੇਖਿਆ ।
ਮੰਤਰੀ ਮੰਡਲ
ਮੰਤਰੀ ਮੰਡਲ ਨੇ ਸਿਹਤ ਅਤੇ ਦਵਾਈ ਦੇ ਖੇਤਰ ਵਿੱਚ ਸਹਿਯੋਗ ’ਤੇ ਭਾਰਤ ਅਤੇ ਕੰਬੋਡੀਆ ਦਰਮਿਆਨ ਹੋਏ ਸਹਿਮਤੀ ਪੱਤਰ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੇ ਸਿਹਤ ਅਤੇ ਦਵਾਈ ਦੇ ਖੇਤਰ ਵਿੱਚ ਸਹਿਯੋਗ ’ਤੇ ਭਾਰਤ ਅਤੇ ਕੰਬੋਡੀਆ ਦਰਮਿਆਨ ਹੋਏ ਸਹਿਮਤੀ ਪੱਤਰ  ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ।
ਦੁਵੱਲੇ ਸਮਝੌਤੇ ਨਾਲ ਸਿਹਤ ਖੇਤਰ ਵਿੱਚ ਸੰਯੁਕਤ ਪਹਿਲਾਂ ਅਤੇ ਟੈਕਨੋਲੋਜੀ ਵਿਕਾਸ ਦੇ ਮਾਧਿਅਮ ਰਾਹੀਂ ਦੋਹਾਂ ਦੇਸ਼ਾਂ ਦਰਮਿਆਨ ਸਹਿਯੋਗ ਨੂੰ ਪ੍ਰੋਤਸਾਹਨ ਮਿਲੇਗਾ। ਇਸ ਨਾਲ ਭਾਰਤ ਅਤੇ ਕੰਬੋਡੀਆ ਦਰਮਿਆਨਦੁਵੱਲੇ ਸਬੰਧਾਂ ਨੂੰ ਮਜ਼ਬੂਤੀ ਮਿਲੇਗੀ। ਸਹਿਮਤੀ ਪੱਤਰ  ਉਸੇ ਦਿਨ ਤੋਂ ਪ੍ਰਭਾਵੀ ਹੋਵੇਗਾ, ਜਿਸ ਦਿਨ ਉਸ ’ਤੇ ਹਸਤਾਖ਼ਰ ਹੋਏ ਸਨ ਅਤੇ ਇਹ ਪੰਜ ਸਾਲ ਦੀ ਮਿਆਦ ਲਈ ਲਾਗੂ ਰਹੇਗਾ।
ਦੋਹਾਂ ਦੇਸ਼ਾਂ ਦੇ ਦਰਮਿਆਨ ਭਾਗੀਦਾਰੀ ਵਾਲੇ ਖੇਤਰਾਂ ਵਿੱਚ ਮੁੱਖ ਰੂਪ ਨਾਲ ਨਿਮਨਲਿਖਿਤ ਖੇਤਰ ਸ਼ਾਮਲ ਹਨ:
- ਮਾਤਾ ਅਤੇ ਬਾਲ ਸਿਹਤ;
- ਪਰਿਵਾਰ ਨਿਯੋਜਨ;
- ਐੱਚਆਈਵੀ/ਏਡਸ ਅਤੇ ਟੀਬੀ;
- ਡਰੱਗਸ ਅਤੇ ਫਾਰਮਾਸਿਊਟੀਕਲਸ;
- ਟੈਕਨੋਲੋਜੀ ਟਰਾਂਸਫਰ;
- ਪਬਲਿਕ ਹੈਲਥ ਅਤੇ ਮਹਾਮਾਰੀ ਵਿਗਿਆਨ;
- ਰੋਗ ਨਿਯੰਤਰਣ ;
- ਚਿਕਿਤਸਾ ਖੋਜ ਅਤੇ ਵਿਕਾਸ, ਇਹ ਕੰਬੋਡੀਆ ਦੀ ਨੈਸ਼ਨਲ ਐਥਿਕ ਕਮੇਟੀ ਦੀ ਪ੍ਰਵਾਨਗੀ ਅਤੇ ਭਾਰਤ ਵਿੱਚ ਸਬੰਧਿਤ ਵਿਭਾਗ / ਮੰਤਰਾਲੇ ਦੀ ਪ੍ਰਵਾਨਗੀ ’ਤੇ ਨਿਰਭਰ ਹੈ;
- ਮੈਡੀਕਲ ਸਿੱਖਿਆ;
- ਪਬਲਿਕ ਹੈਲਥ ਦੇ ਖੇਤਰ ਵਿੱਚ ਸਿਹਤ ਕਾਰਜਬਲ ਦਾ ਵਿਕਾਸ;
- ਕਲੀਨਿਕਲ, ਪੈਰਾ-ਕਲੀਨਿਕਲ ਅਤੇ ਪ੍ਰਬੰਧਨ ਕੌਸ਼ਲ ਵਿੱਚ ਟ੍ਰੇਨਿੰਗ; ਅਤੇ
- ਸਹਿਯੋਗ ਦਾ ਅਜਿਹਾ ਕੋਈ ਵੀ ਹੋਰ ਖੇਤਰ, ਜਿਸ ’ਤੇ ਮਿਲ ਕੇ ਫ਼ੈਸਲਾ ਕੀਤਾ ਜਾ ਸਕਦਾ ਹੈ।
ਰੱਖਿਆ ਮੰਤਰਾਲਾ
ਸੁਰੱਖਿਆ ਸਕੱਤਰ ਨੇ ਏਅਰੋ ਇੰਡੀਆ 2023 ਦੇ ਮੌਕੇ ’ਤੇ ਸਊਦੀ ਅਰਬ, ਅਮਰੀਕਾ ਅਤੇ ਓਮਾਨ ਦੇ ਪ੍ਰਤੀਨਿਧੀ ਮੰਡਲਾਂ ਨਾਲ ਅਲਗ ਤੋਂ ਮੀਟਿੰਗ ਕੀਤੀ
ਭਾਰਤੀ ਸੁਰੱਖਿਆ ਸਕੱਤਰ ਸ਼੍ਰੀ ਗਿਰੀਧਰ ਅਰਮਾਨੇ ਨੇ 12 ਫਰਵਰੀ 2023 ਨੂੰ ਬੰਗਲੁਰੂ ਵਿੱਚ ਏਅਰੋ ਇੰਡੀਆ 2023 ਦੇ ਮੌਕੇ ’ਤੇ ਤਿੰਨ ਦੇਸ਼ਾਂ ਦੇ ਸੁਰੱਖਿਆ ਪ੍ਰਤੀਨਿਧੀ ਮੰਡਲਾਂ ਨਾਲ ਅਲਗ ਤੋਂ ਮੀਟਿੰਗ ਕੀਤੀ।
ਸੁਰੱਖਿਆ ਸਕੱਤਰ ਨੇ ਸਊਦੀ ਅਰਬ ਦੇ ਉਦਯੋਗਿਕ ਪ੍ਰੋਗਰਾਮ ਜਨਰਲ ਮੈਨੇਜਰ ਸ਼੍ਰੀ ਇੰਗਰ ਤੁਰਕੀ ਸਾਦ ਦੇ ਨਾਲ ਗੱਲਬਾਤ ਕੀਤੀ ਅਤੇ ਉਨ੍ਹਾਂ ਨਾਲ ਕਈ ਦੁਵੱਲੇ ਰੱਖਿਆ ਸਹਿਯੋਗ ਮੁੱਦਿਆਂ ’ਤੇ ਚਰਚਾ ਕੀਤੀ।
ਇਸ ਤੋਂ ਬਾਅਦ ਇੰਡੋ-ਪੈਸੀਫਿਕ ਸੁਰੱਖਿਆਂ ਮਾਮਲਿਆਂ ਲਈ ਅਮਰੀਕਾ ਦੇ ਪ੍ਰਧਾਨ ਉਪ ਸਹਾਇਕ ਸੁਰੱਖਿਆ ਸਕੱਤਰ ਸ਼੍ਰੀ ਜੇਡੀਜ਼ੀਆ ਪੀ ਰਾਇਲ ਦੀ ਅਗਵਾਈ ਵਿੱਚ ਇੱਕ ਅਮਰੀਕੀ ਪ੍ਰਤੀਨਿਧੀ ਮੰਡਲ ਨੇ ਸੁਰੱਖਿਆ ਸਕੱਤਰ ਨਾਲ ਮੁਲਾਕਾਤ ਕੀਤੀ। ਇਸ ਮੌਕੇ ’ਤੇ ਅਮਰੀਕੀ ਦੂਤਾਵਾਸ ਵਿੱਚ ਚਾਰਜ ਦੀ ਅਫੇਅਰਜ਼ ਰਾਜਦੂਤ ਐਲਿਜ਼ਾਬੇਥ ਜੋਨਸ ਅਤੇ ਅਮਰੀਕੀ ਹਵਾਈ ਸੈਨਾ ਦੇ ਮੇਜਰ ਜਨਰਲ ਜੂਲੀਅਨ ਚਿਟਰ ਵੀ ਸ਼ਾਮਲ ਸਨ।
ਗੱਲਬਾਤ ਦੇ ਦੌਰਾਨ ਦੋਵਾਂ ਦੇਸ਼ਾਂ ਦੇ ਵਿੱਚ ਮੌਜੂਦਾ ਚਲ ਰਹੇ ਅਤੇ ਭਵਿੱਖ ਦੇ ਆਗਾਮੀ ਸੁਰੱਖਿਆ ਸਹਿਯੋਗ ਦੇ ਮੁੱਦਿਆਂ ਦੀ ਇੱਕ ਵਿਸਤਰਿਤ ਲੜੀ ’ਤੇ ਵਿਚਾਰਾਂ ਦਾ ਆਦਾਨ-ਪ੍ਰਦਾਨ ਕੀਤਾ ਗਿਆ। ਅਮਰੀਕਾ ਆਪਣੇ ਕਈ ਅਧਿਕਾਰੀਆਂ, ਕੰਪਨੀਆਂ ਅਤੇ ਜਹਾਜ਼ਾਂ ਦੇ ਨਾਲ ਇਸ ਵਰ੍ਹੇ ਏਰੋ ਇੰਡੀਆਂ ਵਿੱਚ ਹਿੱਸਾ ਲੈ ਰਿਹਾ ਹੈ।
ਅੰਤ ਵਿੱਚ ਸੁਰੱਖਿਆ ਸਕੱਤਰ ਨੇ ਓਮਾਨ ਦੇ ਸੁਰੱਖਿਆ ਮੰਤਰਾਲੇ ਵਿੱਚ ਸਕੱਤਰ ਜਨਰਲ ਮਹਾਮਹਿਮ ਡਾ. ਮੁਹੰਮਦ ਨਸੇਰ ਅਲ ਜ਼ਾਬੀ ਦੀ ਅਗਵਾਈ ਵਿੱਚ ਇੱਕ ਪ੍ਰਤੀਨਿਧੀ ਮੰਡਲ ਨਾਲ ਮੁਲਾਕਾਤ ਕੀਤੀ। ਵਿਚਾਰ-ਵਟਾਦਰੇਂ ਦੇ ਦੌਰਾਨ ਆਪਸੀ ਸੁਰੱਖਿਆ ਸਹਿਯੋਗ ਦੀ ਸਮੀਖਿਆ ਕੀਤੀ ਗਈ ਅਤੇ ਦੋਵਾਂ ਦੇਸ਼ਾਂ ਦੇ ਸੰਬੰਧਾਂ ਦੀ ਡੂੰਘਾਈ ਅਤੇ ਦਾਇਰੇ ਨੂੰ ਵਧਾਉਣ ਲਈ ਸੰਭਾਵੀ ਮੌਕਿਆਂ ’ਤੇ ਚਰਚਾ ਕੀਤੀ ਗਈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪੀਐੱਸਐੱਲਵੀ ਸੀ53 ਦੁਆਰਾ ਪੁਲਾੜ ਵਿੱਚ ਭਾਰਤੀ ਸਟਾਰਟ-ਅੱਪਸ ਦੇ ਦੋ ਪੇਲੋਡਸ ਦੀ ਸਫ਼ਲ ਲਾਂਚਿੰਗ ਦੇ ਲਈ ਇਨ-ਸਪੇਸਈ  ਅਤੇ ਇਸਰੋ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਪੀਐੱਸਐੱਲਵੀ ਸੀ53 ਮਿਸ਼ਨ ਦੁਆਰਾ ਪੁਲਾੜ ਵਿੱਚ ਭਾਰਤੀ ਸਟਾਰਟ-ਅੱਪਸ ਦੇ ਦੋ ਪੇਲੋਡਸ ਦੀ ਸਫ਼ਲ ਲਾਂਚਿੰਗ ਦੇ ਲਈ ਇਨ-ਸਪੇਸਈ  ਅਤੇ ਇਸਰੋ  ਨੂੰ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਪੁਲਾੜ ਵਿੱਚ ਭਾਰਤੀ ਸਟਾਰਟ-ਅੱਪਸ ਦੇ ਦੋ ਪੇਲੋਡਸ ਨੂੰ ਲਾਂਚ ਕਰਕੇ ਪੀਐੱਸਐੱਲਵੀ ਸੀ53 ਮਿਸ਼ਨ ਨੇ ਇੱਕ ਨਵਾਂ ਪੜਾਅ ਪ੍ਰਾਪਤ ਕਰ ਲਿਆ ਹੈ। ਇਹ ਕਾਰਨਾਮਾ ਕਰ ਦਿਖਾਉਣ ਦੇ ਲਈ ਇਨ-ਸਪੇਸ  ਅਤੇ ਇਸਰੋ  ਨੂੰ ਵਧਾਈਆਂ। ਵਿਸ਼ਵਾਸ ਹੈ ਕਿ ਨਿਕਟ ਭਵਿੱਖ ਵਿੱਚ ਹੋਰ ਅਧਿਕ ਭਾਰਤੀ ਕੰਪਨੀਆਂ ਪੁਲਾੜ ਵਿੱਚ ਪਹੁੰਚਣਗੀਆਂ।”
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਕੇਂਦਰੀ ਸੂਚਨਾ ਅਤੇ ਪ੍ਰਸਾਰਣ ਰਾਜ ਮੰਤਰੀ ਡਾ. ਐੱਲ ਮੁਰੂਗਨ ਕਾਨ ਦੀ ਯਾਤਰਾ ‘ਤੇ ਜਾਣਗੇ
ਕੇਂਦਰੀ ਸੂਚਨਾ ਤੇ ਪ੍ਰਸਾਰਣ ਰਾਜ ਮੰਤਰੀ, ਡਾ. ਐੱਲ ਮੁਰੂਗਨ ਫਰਾਂਸ ਦੀ ਯਾਤਰਾ ‘ਤੇ ਜਾਣਗੇ। ਡਾ. ਮੁਰੂਗਨ 22 ਤੋਂ 24 ਮਈ, 2022 ਤੱਕ ਕਾਨ ਫਿਲਮ ਸਮਾਰੋਹ ਵਿੱਚ ਹਿੱਸਾ ਲੈਣ ਦੇ ਲਈ ਸ਼ਨੀਵਾਰ, 21 ਮਈ, 2022 ਨੂੰ ਫਰਾਂਸ ਦੇ ਲਈ ਰਵਾਨਾ ਹੋਣਗੇ।
ਡਾ. ਐੱਲ ਮੁਰੂਗਨ 22 ਮਈ, 2022 ਨੂੰ ਫਰਾਂਸ ਪਹੁੰਚਣਗੇ ਅਤੇ ਉਸ ਦੇ ਬਾਅਦ ਕਾਨ ਫਿਲਮ ਸਮਾਰੋਹ ਦੇ ਵਿਭਿੰਨ ਸਮਾਗਮਾਂ ਅਤੇ ਮੀਟਿੰਗਾਂ ਵਿੱਚ ਹਿੱਸਾ ਲੈਣਗੇ।
ਡਾ. ਮੁਰੂਗਨ, 25 ਮਈ 2022 ਦੀ ਸਵੇਰੇ ਨਵੀਂ ਦਿੱਲੀ ਵਾਪਸ ਆਉਣਗੇ।
ਭਾਰਤੀ ਪ੍ਰਤੀਯੋਗਿਤਾ ਕਮਿਸ਼ਨ
ਕੰਪੀਟੀਸ਼ਨ ਕਮਿਸ਼ਨ ਆਵ੍ ਇੰਡੀਆ  ਨੇ ਕੈਨਾਰੀ ਇਨਵੈਸਟਮੈਂਟ ਲਿਮਿਟਿਡ ਅਤੇ ਲਿੰਕ ਇਨਵੈਸਟਮੈਂਟ ਟਰੱਸਟ 99 ਦੁਆਰਾ ਇੰਟਸ ਫਾਰਮਾਸਿਊਟੀਕਲਸ ਲਿਮਿਟਿਡ ਵਿੱਚ 5 ਪ੍ਰਤੀਸ਼ਤ ਤੋਂ ਘੱਟ ਹਿੱਸੇਦਾਰੀ ਨੂੰ ਪ੍ਰਵਾਨਗੀ ਦਿੱਤੀ
ਕੰਪੀਟੀਸ਼ਨ ਕਮਿਸ਼ਨ ਆਵ੍ ਇੰਡੀਆ  ਨੇ ਕੈਨਾਰੀ ਇਨਵੈਸਟਮੈਂਟ ਲਿਮਿਟਿਡ ਅਤੇ ਲਿੰਕ ਇਨਵੈਸਟਮੈਂਟ ਟਰੱਸਟ II ਦੁਆਰਾ ਇੰਟਸ ਫਾਰਮਾਸਿਊਟੀਕਲਸ ਲਿਮਿਟਿਡ ਵਿੱਚ ਪ੍ਰਤੀਸ਼ਤਤਾ ਐਕਟ, 2002 ਦੀ ਧਾਰਾ 31  ਦੇ ਤਹਿਤ 5 ਪ੍ਰਤੀਸ਼ਤ ਤੋਂ ਘੱਟ ਦੀ ਹਿੱਸੇਦਾਰੀ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ।
ਪ੍ਰਸਤਾਵਿਤ ਗਠਜੋੜ  ਕੈਨਾਰੀ ਇਨਵੈਸਟਮੈਂਟ ਲਿਮਿਟਿਡ  ਅਤੇ ਲਿੰਕ ਇਨਵੈਸਟਮੈਂਟ ਟਰੱਸਟ II  ਦੁਆਰਾ ਇੰਟਸ ਫਾਰਮਾਸਿਊਟੀਕਲਸ ਲਿਮਿਟਿਡ  ਵਿੱਚ 5 ਪ੍ਰਤੀਸ਼ਤ ਤੋਂ ਘੱਟ ਹਿੱਸੇਦਾਰੀ ਦੇ ਨਾਲ ਸਬੰਧਿਤ ਹੈ।
ਕੈਨਾਰੀ,ਮਾਰੀਸ਼ਸ ਵਿੱਚ ਰਜਿਸਟਰਡ ਇੱਕ ਨਿਵੇਸ਼ ਕੰਪਨੀ ਹੈ ਅਤੇ ਲਿੰਕ 99 ਇੱਕ ਪ੍ਰਾਈਵੇਟ ਟਰੱਸਟ ਹੈ ਜੋ ਭਾਰਤ ਦੇ ਕਾਨੂੰਨਾਂ ਅਧੀਨ ਬਣਾਇਆ ਅਤੇ ਰਜਿਸਟਰਡ ਕੀਤਾ ਗਿਆ ਹੈ। ਇੰਟਸ , ਭਾਰਤੀ ਕਾਨੂੰਨਾਂ ਤਹਿਤ ਬਣਾਈ ਗਈ ਇਕ ਪਬਲਿਕ ਲਿਮਿਟਿਡ ਅਤੇ ਰਜਿਸਟਰਡ ਕੰਪਨੀ ਹੈ। ਇੰਟਸ ਇਕ ਏਕੀਕ੍ਰਿਤ ਗਲੋਬਲ ਫਾਰਮਾਸਿਊਟੀਕਲਸ ਫਾਰਮੂਲੇਸ਼ਨ ਵਿਕਾਸ, ਨਿਰਮਾਣ ਅਤੇ ਮਾਰਕਿਟਿੰਗ ਕੰਪਨੀ ਹੈ।
ਕਮਿਸ਼ਨ ਨੇ ਕੈਨਾਰੀ ਅਤੇ ਲਿੰਕ II ਦੁਆਰਾ ਪ੍ਰਸਤਾਵਿਤ ਸੋਧਾਂ ਨੂੰ ਪੂਰਾ ਕਰਨ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ। ਸੀਸੀਆਈ ਦੁਆਰਾ ਇਸ ਨਾਲ ਸਬੰਧਿਤ ਵਿਸਤ੍ਰਿਤ ਆਦੇਸ਼ ਜਾਰੀ ਕੀਤੇ ਜਾਣਗੇ।
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲੇ ਨੇ ਪੈਟਰੋਲ ਅਤੇ ਡੀਜ਼ਲ ਦੀ ਥੋਕ ਅਤੇ ਰਿਟੇਲ ਮਾਰਕਿਟਿੰਗ ਦੇ ਅਧਿਕਾਰ ਦੇਣ ਦੇ ਨਿਯਮਾਂ ਨੂੰ ਸਰਲ ਬਣਾਇਆ
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲੇ ਨੇ 8 ਨਵੰਬਰ 2019 ਨੂੰ ਪਾਸ ਕੀਤੇ ਗਏ ਪ੍ਰਸਤਾਵ ਤਹਿਤ ਮੋਟਰ ਵਾਹਨ ਸਿਪਰਿਟ  ਐੱਮਐੱਸ ਅਤੇ ਹਾਈ ਸਪੀਡ  ਐੱਚਐੱਸਡੀ ਦੀ ਥੋਕ ਅਤੇ ਰਿਟੇਲ ਮਾਰਕਿਟਿੰਗ ਦੇ ਅਧਿਕਾਰ ਦਿੱਤੇ ਜਾਣ ਦੇ ਨਿਯਮਾਂ ਨੂੰ ਸਰਲ ਬਣਾ ਦਿੱਤਾ ਹੈ। ਇਸ ਦਾ ਉਦੇਸ਼ ਐੱਮਐੱਸ ਅਤੇ ਐੱਚਐੱਸਡੀ ਦੀ ਮਾਰਕਿਟਿੰਗ ਵਿੱਚ ਨਿਜੀ ਖੇਤਰ ਦੀ ਭਾਗੀਦਾਰੀ ਨੂੰ ਵਧਾਉਣਾ ਹੈ। ਇਸ ਵਿੱਚ ਇਹ ਸ਼ਰਤ ਰੱਖੀ ਗਈ ਹੈ ਕਿ ਰਿਟੇਲ ਅਤੇ ਥੋਕ ਮਾਰਕਿਟਿੰਗ ਦੇ ਅਧਿਕਾਰ ਪ੍ਰਾਪਤ ਕਰਨ ਦੀ ਇੱਛੁਕ ਇਕਾਈ ਦੇ ਪਾਸ ਆਵੇਦਨ ਕਰਦੇ ਸਮੇਂ 250 ਕਰੋੜ ਰੁਪਏ ਅਤੇ ਰਿਟੇਲ ਤੇ ਥੋਕ ਮਾਰਕਿਟਿੰਗ ਦੋਹਾਂ ਦਾ ਅਧਿਕਾਰ ਪ੍ਰਾਪਤ ਕਰਨ ਲਈ 500 ਕਰੋੜ ਰੁਪਏ ਦੀ ਨਿਊਨਤਮ ਰਕਮ ਦਾ ਹੋਣਾ ਜ਼ਰੂਰੀ ਹੈ। ਇਸ ਦੇ ਲਈ ਆਵੇਦਨ ਮੰਤਰਾਲੇ ਦੁਆਰਾ ਜਾਰੀ ਆਵੇਦਨ ਪੱਤਰ ਵਿੱਚ ਸਿੱਧੇ ਭੇਜੇ ਜਾ ਸਕਦੇ ਹਨ। ਰਿਟੇਲ ਮਾਰਕਿਟਿੰਗ ਦੇ ਅਧਿਕਾਰ ਲਈ ਆਵੇਦਨ ਕਰਨ ਵਾਲੀ ਇਕਾਈ ਨੂੰ ਮਾਰਕਿਟਿੰਗ ਦਾ ਅਧਿਕਾਰ ਮਿਲਣ ਦੇ ਬਾਅਦ ਘੱਟ ਤੋਂ ਘੱਟ 100 ਰਿਟੇਲ ਦੁਕਾਨਾਂ ਖੋਲ੍ਹਣੀਆਂ ਹੋਣਗੀਆਂ। ਇਸ ਦੇ ਨਾਲ ਹੀ ਮੰਤਰਾਲੇ ਨੇ ਪੈਟਰੋਲੀਅਮ ਉਤਪਾਦਾਂ ਦੀ ਮਾਰਕਿਟਿੰਗ ਲਈ ਪਹਿਲਾਂ ਬਣਾਈ ਗਈ ਸਖ਼ਤ ਨੀਤੀ ਦੇ ਕਈ ਪ੍ਰਾਵਧਾਨ ਸਰਲ ਬਣਾ ਦਿੱਤੇ ਹਨ ਅਤੇ ਅਜਿਹੇ ਉਤਪਾਦਾਂ ਲਈ ਮਾਰਕਿਟਿੰਗ ਦਾ ਵੱਡਾ ਖੇਤਰ ਖੋਲ੍ਹ ਦਿੱਤਾ ਹੈ। ਇਸ ਨੀਤੀ ਵਿੱਚ ਦੇਸ਼ ਵਿੱਚ ਟ੍ਰਾਂਸਪੋਰਟ ਈਂਧਣ ਦੀ ਮਾਰਕਿਟਿੰਗ ਦੇ ਖੇਤਰ ਵਿੱਚ ਕ੍ਰਾਂਤੀਕਾਰੀ ਬਦਲਾਅ ਲਿਆਉਣ ਦੀ ਸਮਰੱਥਾ ਹੈ। ਉਕਤ ਦਿਸ਼ਾ-ਨਿਰਦੇਸ਼ ਮੰਤਰਾਲਾ ਦੀ ਵੈੱਬਸਾਈਟ along with the prescribed Application Form  ‘ਤੇ ਉਪਲੱਬਧ ਹਨ ।
ਇਸ ਵਿਸ਼ੇ ‘ਤੇ ਕਿਸੇ ਵੀ ਤਰ੍ਹਾਂ ਦੀ ਜਾਣਕਾਰੀ ਲਈ ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲੇ ਦੇ ਲੈਂਡਲਾਈਨ ਨੰਬਰ : + 91-11-2338 6119/6071  ਕਾਲ ਕੀਤੀ ਜਾ ਸਕਦੀ ਹੈ।
ਪੈਟਰੋਲ ਅਤੇ ਡੀਜ਼ਲ ਦੀ ਥੋਕ ਅਤੇ ਰਿਟੇਲ ਮਾਰਕਿਟਿੰਗ ਦਾ ਅਧਿਕਾਰ ਪ੍ਰਾਪਤ ਕਰਨ ਸਰਲ ਹੋ ਜਾਣ ਨਾਲ ਇਸ ਖੇਤਰ ਵਿੱਚ ਨਿਜੀ ਖੇਤਰ ਦੇ ਨਾਲ ਹੀ ਵਿਦੇਸ਼ੀ ਕਾਰੋਬਾਰੀਆਂ ਦੀ ਭਾਗੀਦਾਰੀ ਵੀ ਵਧਾਈ ਜਾ ਸਕੇਗੀ। ਇਹ ਵਿਕਲਪਿਕ ਈਂਧਣ ਦੀ ਵੰਡ ਅਤੇ ਦੂਰ-ਦਰਾਜ ਦੇ ਖੇਤਰਾਂ ਵਿੱਚ ਰਿਟੇਲ ਨੈੱਟਵਰਕ ਦੇ ਵਿਸਤਾਰ ਨੂੰ ਪ੍ਰੋਤਸਾਹਿਤ ਕਰੇਗਾ ਅਤੇ ਗਾਹਕ ਸੇਵਾ ਨੂੰ ਬਿਹਤਰ ਬਣਾਵੇਗਾ।
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਬਾਲ ਦੇਖਭਾਲ਼ ਛੁੱਟੀ  ਬਾਰੇ ਪਰਸੋਨਲ ਅਤੇ ਟ੍ਰੇਨਿੰਗ ਵਿਭਾਗ  ਦੇ ਸੁਧਾਰ
ਕੇਂਦਰ ਸਰਕਾਰ ਦੇ ਅਧੀਨ ਪਰਸੋਨਲ ਅਤੇ ਟ੍ਰੇਨਿੰਗ ਵਿਭਾਗ  ਦੁਆਰਾ ਲਿਆਂਦੇ ਕੁਝ ਅਹਿਮ ਸੁਧਾਰਾਂ ਬਾਰੇ ਜਾਣਕਾਰੀ ਦਿੰਦੇ ਹੋਏ, ਉੱਤਰ ਪੂਰਬੀ ਖੇਤਰ ਵਿਕਾਸ ; ਪ੍ਰਧਾਨ ਮੰਤਰੀ ਦਫ਼ਤਰ; ਪਰਸੋਨਲ, ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨਾਂ; ਪ੍ਰਮਾਣੂ ਊਰਜਾ ਵਿਭਾਗ ਅਤੇ ਪੁਲਾੜ ਵਿਭਾਗ ਵਿੱਚ ਰਾਜ ਮੰਤਰੀ, ਡਾ. ਜਿਤੇਂਦਰ ਸਿੰਘ ਨੇ ਅੱਜ ਕਿਹਾ ਕਿ ਸਰਕਾਰ ਦੇ ਪੁਰਸ਼ ਕਰਮਚਾਰੀ ਵੀ ਹੁਣ ਬਾਲ ਦੇਖਭਾਲ਼ ਛੁੱਟੀ ਦੇ ਹੱਕਦਾਰ ਹਨ।
ਹਾਲਾਂਕਿ, ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਬਾਲ ਦੇਖਭਾਲ਼ ਛੁੱਟੀ  ਦਾ ਪ੍ਰਬੰਧ ਅਤੇ ਵਿਸ਼ੇਸ਼ ਅਧਿਕਾਰ ਸਿਰਫ ਉਨ੍ਹਾਂ ਪੁਰਸ਼ ਕਰਮਚਾਰੀਆਂ ਲਈ ਉਪਲਬਧ ਹੋਣਗੇ ਜੋ "ਇਕੱਲੇ ਪੁਰਸ਼ ਮਾਪੇ" ਹਨ, ਜਿਸ ਵਿੱਚ ਉਹ ਪੁਰਸ਼ ਕਰਮਚਾਰੀ ਸ਼ਾਮਲ ਹੋ ਸਕਦੇ ਹਨ ਜੋ ਵਿਧੁਰ ਜਾਂ ਤਲਾਕਸ਼ੁਦਾ ਹਨ ਜਾਂ ਅਣਵਿਆਹੇ ਵੀ ਹਨ ਅਤੇ ਇਸ ਲਈ, ਉਮੀਦ ਕੀਤੀ ਜਾ ਸਕਦੀ ਹੈ ਕਿ ਬੱਚੇ ਦੀ ਦੇਖਭਾਲ਼ ਦੀ ਜ਼ਿੰਮੇਵਾਰੀ ਇਕੱਲੇ ਪਿਤਾ ਦੁਆਰਾ ਮਾਪਿਆਂ ਵਜੋਂ ਲਈ ਜਾਵੇ।
ਇਸ ਨੂੰ ਸਰਕਾਰੀ ਕਰਮਚਾਰੀਆਂ ਲਈ ਮਹੱਤਵਪੂਰਨ ਅਤੇ ਅਗਾਂਹਵਧੂ ਸੁਧਾਰ ਦੱਸਦਿਆਂ ਡਾ ਜਿਤੇਂਦਰ ਸਿੰਘ ਨੇ ਕਿਹਾ, ਇਸ ਸਬੰਧੀ ਹੁਕਮ ਕਾਫ਼ੀ ਸਮਾਂ ਪਹਿਲਾਂ ਜਾਰੀ ਕੀਤੇ ਗਏ ਸਨ, ਪਰ ਕਿਸੇ ਕਾਰਨ ਲੋਕਾਂ ਵਿੱਚ ਇਸ ਦਾ ਪੂਰਾ ਪ੍ਰਸਾਰ ਨਹੀਂ ਮਿਲਿਆ।
ਇਸ ਪ੍ਰਬੰਧ ਵਿੱਚ ਹੋਰ ਢਿੱਲ ਦਿੰਦੇ ਹੋਏ ਡਾ. ਜਿਤੇਂਦਰ ਸਿੰਘ ਨੇ ਦੱਸਿਆ ਕਿ ਬਾਲ ਦੇਖਭਾਲ਼ ਛੁੱਟੀ 'ਤੇ ਇਕ ਕਰਮਚਾਰੀ ਹੁਣ ਸਮਰੱਥ ਅਥਾਰਿਟੀ ਦੀ ਅਗਾਊਂ ਪ੍ਰਵਾਨਗੀ ਨਾਲ ਹੈੱਡਕੁਆਰਟਰ ਛੱਡ ਸਕਦਾ ਹੈ। ਇਸ ਤੋਂ ਇਲਾਵਾ, ਛੁੱਟੀ ਦੀ ਯਾਤਰਾ ਰਿਆਇਤ  ਦਾ ਲਾਭ ਕਰਮਚਾਰੀ ਦੁਆਰਾ ਲਿਆ ਜਾ ਸਕਦਾ ਹੈ ਭਾਵੇਂ ਉਹ ਬਾਲ ਦੇਖਭਾਲ਼ ਛੁੱਟੀ 'ਤੇ ਹੈ। ਅੱਗੇ ਵਿਸਤਾਰ ਵਿੱਚ ਉਨ੍ਹਾਂ ਦੱਸਿਆ ਕਿ ਬਾਲ ਦੇਖਭਾਲ਼ ਛੁੱਟੀ ਪਹਿਲੇ 365 ਦਿਨਾਂ ਦੀ ਛੁੱਟੀ 100% ਤਨਖ਼ਾਹ ਅਤੇ ਅਗਲੇ 365 ਦਿਨਾਂ ਲਈ 80% ਛੁੱਟੀ ਦੀ ਤਨਖ਼ਾਹ ਦਿੱਤੀ ਜਾ ਸਕਦੀ ਹੈ।
ਇੱਕ ਅਰਸੇ ਦੀ ਜਾਣਕਾਰੀ ਦੇ ਅਧਾਰ 'ਤੇ ਡਾ ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਇੱਕ ਹੋਰ ਭਲਾਈ ਉਪਾਅ ਲਿਆਂਦਾ ਗਿਆ ਹੈ ਜਿਸ ਅਨੁਸਾਰ ਇੱਕ ਦਿੱਵਯਾਂਗ ਬੱਚੇ ਦੇ ਮਾਮਲੇ ਵਿੱਚ, ਬੱਚੇ ਦੀ 22 ਸਾਲ ਦੀ ਉਮਰ ਤੱਕ ਬਾਲ ਦੇਖਭਾਲ਼ ਛੁੱਟੀ ਦੀ ਸ਼ਰਤ ਨੂੰ ਹਟਾ ਦਿੱਤਾ ਗਿਆ ਹੈ ਅਤੇ ਹੁਣ ਕਿਸੇ ਵੀ ਉਮਰ ਦੇ ਦਿੱਵਯਾਂਗ ਬੱਚੇ ਲਈ ਸਰਕਾਰੀ ਕਰਮਚਾਰੀ ਦੁਆਰਾ ਦੁਆਰਾ ਬਾਲ ਦੇਖਭਾਲ਼ ਛੁੱਟੀ ਪ੍ਰਾਪਤ ਕੀਤੀ ਜਾ ਸਕਦੀ ਹੈ।
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਨਿਜੀ ਦਖਲਅੰਦਾਜ਼ੀ ਅਤੇ ਪ੍ਰਸ਼ਾਸਨਿਕ ਸੁਧਾਰਾਂ ਉੱਤੇ ਉਸ ਦੇ ਵਿਸ਼ੇਸ਼ ਜ਼ੋਰ ਦੇ ਨਾਲ, ਡਾ. ਜਿਤੇਂਦਰ ਸਿੰਘ ਨੇ ਕਿਹਾ, ਪਿਛਲੇ ਛੇ ਸਾਲਾਂ ਵਿੱਚ ਡੀਓਪੀਟੀ ਵਿੱਚ ਕਈ ਲਕੀਰ ਤੋਂ ਹਟ ਕੇ ਫੈਸਲੇ ਲੈਣਾ ਸੰਭਵ ਹੋਇਆ ਹੈ। ਉਨ੍ਹਾਂ ਨੇ ਕਿਹਾ ਕਿ ਇਨ੍ਹਾਂ ਸਾਰੇ ਫੈਸਲਿਆਂ ਦੇ ਪਿੱਛੇ ਮੁੱਢਲਾ ਉਦੇਸ਼ ਹਮੇਸ਼ਾ ਇੱਕ ਸਰਕਾਰੀ ਕਰਮਚਾਰੀ ਨੂੰ ਆਪਣੀ ਸਮਰੱਥਾ ਵਿੱਚ ਵੱਧ ਤੋਂ ਵੱਧ ਯੋਗਦਾਨ ਪਾਉਣ ਦੇ ਯੋਗ ਬਣਾਉਣਾ ਹੁੰਦਾ ਹੈ, ਹਾਲਾਂਕਿ ਇਸ ਦੇ ਨਾਲ ਹੀ ਭ੍ਰਿਸ਼ਟਾਚਾਰ ਜਾਂ ਗ਼ੈਰ-ਕਾਰਜਕੁਸ਼ਲਤਾ ਪ੍ਰਤੀ ਕੋਈ ਢਿੱਲ ਜਾਂ ਸਹਿਣਸ਼ੀਲਤਾ ਨਹੀਂ ਹੋਵੇਗੀ।
<> <> <> <> <>
ਐੱਸਐੱਨਸੀ
(Visitor Counter : 158
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ -19 ਅਪਡੇਟ
ਕੌਮੀ ਵੈਕਸੀਨੇਸ਼ਨ ਮੁਹਿੰਮ ਤਹਿਤ ਹੁਣ ਤੱਕ 38.14 ਕਰੋੜ ਤੋਂ ਵੱਧ ਵੈਕਸੀਨ ਖੁਰਾਕਾਂ ਲਗਾਈਆਂ ਗਈਆਂ
ਭਾਰਤ ਵਿੱਚ ਪਿਛਲੇ 24 ਘੰਟਿਆਂ ਦੌਰਾਨ 31,443 ਨਵੇਂ ਕੇਸ ਆਏ;118 ਦਿਨਾਂ ਦੇ ਬਾਅਦ ਸਭ ਤੋਂ ਘੱਟ
ਦੇਸ਼ ਵਿੱਚ ਹੁਣ ਤੱਕ 3,00,63,720 ਵਿਅਕਤੀਆਂ ਨੇ ਕੋਵਿਡ ਲਾਗ ਤੋਂ ਮੁਕਤੀ ਹਾਸਲ ਕੀਤੀ
ਰਿਕਵਰੀ ਦਰ ਵਧ ਕੇ 97 .28 ਫੀਸਦ ਹੋਈ
ਬੀਤੇ 24 ਘੰਟਿਆਂ ਦੌਰਾਨ 49,007 ਵਿਅਕਤੀ ਸਿਹਤਯਾਬ ਹੋਏ
ਭਾਰਤ ਵਿੱਚ ਐਕਟਿਵ ਮਾਮਲਿਆਂ ਦੀ ਗਿਣਤੀ ਘੱਟ ਕੇ 4,31,315 ਹੋਈ; 109 ਦਿਨਾਂ ਦੇ ਬਾਅਦ ਸਭ ਤੋਂ ਘੱਟ
ਐਕਟਿਵ ਕੇਸ ਕੁੱਲ ਮਾਮਲਿਆਂ ਦਾ 1.40 ਫੀਸਦ ਹੋਏ
ਹਫ਼ਤਾਵਰੀ ਪੌਜ਼ੀਟਿਵਿਟੀ ਦਰ ਇਸ ਵੇਲੇ 5 ਫੀਸਦ ਤੋਂ ਘੱਟ ਰਹਿ ਗਈ ਹੈ, 2.28 ਫੀਸਦ ‘ਤੇ ਹੈ
ਰੋਜ਼ਾਨਾ ਪੌਜ਼ੀਟਿਵਿਟੀ ਦਰ 1.81 ਫੀਸਦ ਹੋਈ; ਲਗਾਤਾਰ 22ਵੇਂ ਦਿਨ 3 ਫੀਸਦ ਤੋਂ ਘੱਟ
ਕੋਵਿਡ ਟੈਸਟਿੰਗ ਸਮਰੱਥਾ ਵਿੱਚ ਲਗਾਤਾਰ ਵਾਧਾ ਦੇਖਣ ਨੂੰ ਮਿਲ ਰਿਹਾ ਹੈ- ਹੁਣ ਤੱਕ 43.40 ਕਰੋੜ ਟੈਸਟ ਹੋਏ
ਪ੍ਰਧਾਨ ਮੰਤਰੀ ਦਫਤਰ
ਜਲ ਸੈਨਾ ਦੇ ਪਾਇਲਟਾਂ ਨੇ ਆਈਐੱਨਐੱਸ ਵਿਕ੍ਰਾਂਤ ’ਤੇ ਐੱਲਸੀਏ  ਦੀ ਲੈਂਡਿੰਗ ਕੀਤੀ
ਪ੍ਰਧਾਨ ਮੰਤਰੀ ਨੇ ਆਤਮਨਿਰਭਰਤਾ ਦੀ ਦਿਸ਼ਾ ਵਿੱਚ ਕੀਤੇ ਪ੍ਰਯਾਸਾਂ ਦੀ ਸਰਾਹਨਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਜਲ ਸੈਨਾ ਦੇ ਪਾਇਲਟਾਂ ਦੁਆਰਾ ਆਈਐੱਨਐੱਸ ਵਿਕ੍ਰਾਂਤ ’ਤੇ ਐੱਲਸੀਏ  ਦੀ ਲੈਂਡਿੰਗ ’ਤੇ ਪ੍ਰਸੰਨਤਾ ਵਿਅਕਤ ਕੀਤੀ।
ਜਲ ਸੈਨਾ ਦੇ ਬੁਲਾਰੇ ਦੇ ਇੱਕ ਟਵੀਟ ਦੇ ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਸ਼ਾਨਦਾਰ! ਆਤਮਨਿਰਭਰਤਾ ਦੀ ਦਿਸ਼ਾ ਵਿੱਚ ਪ੍ਰਯਾਸ ਪੂਰੇ ਉਤਸ਼ਾਹ ਦੇ ਨਾਲ ਜਾਰੀ ਹਨ।”
ਉਪ ਰਾਸ਼ਟਰਪਤੀ ਸਕੱਤਰੇਤ
ਸੁਤੰਤਰਤਾ ਦਿਵਸ ਦੀ ਪੂਰਵ ਸੰਧਿਆ 'ਤੇ ਦੇਸ਼ ਦੇ ਨਾਮ ਉਪ ਰਾਸ਼ਟਰਪਤੀ ਦਾ ਸੰਦੇਸ਼
“ਮੈਂ ਭਾਰਤ ਦੇ 77ਵੇਂ ਸੁਤੰਤਰਤਾ ਦਿਵਸ ਦੇ ਮਹੱਤਵਪੂਰਨ ਮੌਕੇ 'ਤੇ ਆਪਣੇ ਸਾਰੇ ਸਾਥੀ ਦੇਸ਼ ਵਾਸੀਆਂ ਨੂੰ ਦਿਲੋਂ ਵਧਾਈਆਂ ਅਤੇ ਸ਼ੁਭਕਾਮਨਾਵਾਂ ਦਿੰਦਾ ਹਾਂ।
ਅੰਮ੍ਰਿਤ ਕਾਲ ਦੀ ਇਸ ਸ਼ੁਰੂਆਤ ਵਿੱਚ, ਜਿਵੇਂ ਕਿ ਅਸੀਂ ਪਿਛਲੇ 76 ਵਰ੍ਹਿਆਂ ਦੀ ਤਰੱਕੀ ਅਤੇ ਪ੍ਰਾਪਤੀਆਂ 'ਤੇ ਖੁਸ਼ੀ ਮਨਾਉਂਦੇ ਹਾਂ, ਆਓ ਅਸੀਂ ਆਪਣੇ ਬਹਾਦਰ ਸੁਤੰਤਰਤਾ ਸੈਨਾਨੀਆਂ ਦੀਆਂ ਬੇਮਿਸਾਲ ਕੁਰਬਾਨੀਆਂ ਦਾ ਸਨਮਾਨ ਕਰੀਏ ਜਿਨ੍ਹਾਂ ਨੇ ਭਾਰਤ ਨੂੰ ਆਜ਼ਾਦ ਹੋਣ ਦੇ ਸਮਰੱਥ ਬਣਾਇਆ। ਉਨ੍ਹਾਂ ਦਾ ਅਟੁੱਟ ਸਾਹਸ ਸਾਨੂੰ ਪ੍ਰੇਰਿਤ ਕਰਦਾ ਹੈ, ਅਤੇ ਸਾਨੂੰ ਆਪਣੀ ਆਜ਼ਾਦੀ ਅਤੇ ਜਮਹੂਰੀ ਕਦਰਾਂ-ਕੀਮਤਾਂ ਦੀ ਕਦਰ ਕਰਨ ਦੀ ਯਾਦ ਦਿਵਾਉਂਦਾ ਹੈ। ਅੱਜ, ਅਸੀਂ ਆਧੁਨਿਕ ਭਾਰਤ ਦੇ ਦੂਰਦਰਸ਼ੀ ਅਤੇ ਆਰਕੀਟੈਕਟਾਂ ਨੂੰ ਵੀ ਸ਼ਰਧਾਂਜਲੀ ਭੇਟ ਕਰਦੇ ਹਾਂ, ਜਿਨ੍ਹਾਂ ਦੇ ਅਣਥੱਕ ਯਤਨਾਂ ਨੇ ਇੱਕ ਮਜ਼ਬੂਤ, ਵਿਵਿਧ ਅਤੇ ਲਚੀਲੇ ਰਾਸ਼ਟਰ ਲਈ ਰਾਹ ਪੱਧਰਾ ਕੀਤਾ।
ਇਸ ਇਤਿਹਾਸਕ ਦਿਨ 'ਤੇ, ਆਓ ਅਸੀਂ ਏਕਤਾ, ਨਿਆਂ, ਸਮਾਨਤਾ ਅਤੇ ਭਾਈਚਾਰੇ ਦੇ ਮੁੱਖ ਸੰਵਿਧਾਨਕ ਸਿਧਾਂਤਾਂ ਪ੍ਰਤੀ ਆਪਣੇ ਸਮਰਪਣ ਦੀ ਪੁਸ਼ਟੀ ਕਰੀਏ। ਜਿਵੇਂ-ਜਿਵੇਂ ਅਸੀਂ ਅੱਗੇ ਵਧਦੇ ਹਾਂ, ਹੱਥ ਮਿਲਾਉਂਦੇ ਹੋਏ, ਆਓ ਅਸੀਂ ਇੱਕ ਦ੍ਰਿੜ, ਪ੍ਰਗਤੀਸ਼ੀਲ, ਅਤੇ ਖੁਸ਼ਹਾਲ ਭਾਰਤ ਦਾ ਨਿਰਮਾਣ ਕਰੀਏ ਜੋ 'ਭਾਰਤ' ਦੀ ਸਮ੍ਰਿੱਧ ਸੱਭਿਅਤਾ ਦੇ ਗੁਣਾਂ ਦਾ ਪ੍ਰਤੀਕ ਹੋਵੇ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਦਿੱਲੀ ਦੀ ਅਨਾਜ ਮੰਡੀ ’ਚ ਲੱਗੀ ਅੱਗ ਨਾਲ ਲੋਕਾਂ ਦੇ ਜਾਨੀ ਨੁਕਸਾਨ ’ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਰਾਣੀ ਝਾਂਸੀ ਰੋਡ ਸਥਿਤ ਦਿੱਲੀ ਦੀ ਅਨਾਜ ਮੰਡੀ ਵਿੱਚ ਲੱਗੀ ਅੱਗ ਨਾਲ ਹੋਏ ਜਾਨੀ ਨੁਕਸਾਨ ‘ਤੇ ਸੋਗ ਪ੍ਰਗਟਾਇਆ ਹੈ।
ਪ੍ਰਧਾਨ ਮੰਤਰੀ ਨੇ ਕਿਹਾ, “ਦਿੱਲੀ ਦੇ ਰਾਣੀ ਝਾਂਸੀ ਰੋਡ ਸਥਿਤ ਅਨਾਜ ਮੰਡੀ ਵਿੱਚ ਲੱਗੀ ਅੱਗ ਦੀ ਘਟਨਾ ਅਤਿਅੰਤ ਭਿਆਨਕ ਹੈ। ਜਿਨ੍ਹਾਂ ਨੇ ਆਪਣੇ ਅਜ਼ੀਜਾਂ ਨੂੰ ਗੁਆ ਦਿੱਤਾ ਹੈ ਉਨ੍ਹਾਂ ਦੇ ਪ੍ਰਤੀ ਮੈਂ ਸੋਗ ਪ੍ਰਗਟ ਕਰਦਾ ਹਾਂ। ਜਖ਼ਮੀਆਂ ਦੇ ਜਲਦੀ ਤੰਦਰੁਸਤ ਹੋਣ ਦੀ ਕਾਮਨਾ ਕਰਦਾ ਹਾਂ, ਸਬੰਧਤ ਅਧਿਕਾਰੀ ਘਟਨਾ ਥਾਂ ‘ਤੇ ਸਾਰੇ ਸੰਭਵ ਸਹਾਇਤਾ ਉਪਲੱਬਧ ਕਰਾ ਰਹੇ ਹਾਂ । ”
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਕਿਰਤ ਤੇ ਰੋਜ਼ਗਾਰ ਮੰਤਰਾਲੇ ਵੱਲੋਂ ਗਣਤੰਤਰ ਦਿਵਸ ਦੀ ਪਰੇਡ ਝਾਕੀ ਹਾਲ ਹੀ ਵਿੱਚ ਕੀਤੇ ਗਏ ਇਤਿਹਾਸਕ ਕਿਰਤ ਸੁਧਾਰਾਂ ਨੂੰ ਦਰਸਾਉਂਦੀ ਹੈ
ਕਿਰਤ ਤੇ ਰੋਜ਼ਗਾਰ ਮੰਤਰਾਲੇ ਨੇ ਇਸ ਸਾਲ ਦੀ ਗਣਤੰਤਰ ਦਿਵਸ ਪਰੇਡ ਲਈ ਇੱਕ ਪਰੇਡ ਝਾਕੀ ਤਿਆਰ ਕੀਤੀ ਹੈ । ਇਹ ਝਾਕੀ ਹਾਲ ਹੀ ਵਿੱਚ ਸਰਕਾਰ ਵੱਲੋਂ ਕੀਤੇ ਗਏ ਇਤਿਹਾਸਕ ਕਿਰਤ ਸੁਧਾਰਾਂ ਨੂੰ ਦਰਸਾਏਗੀ । ਇਸ ਝਾਕੀ ਦਾ ਥੀਮ ਹੈ ਮੇਹਨਤ ਕੋ ਸੰਮਾਨ, ਅਧਿਕਾਰ ਏਕ ਸਮਾਨ ।
ਇਹ ਝਾਕੀ ਵਿੱਚ ਹਾਲ ਹੀ ਵਿੱਚ ਕਿਰਤ ਕੋਡਸ ਲਾਗੂ ਕਰਨ ਤੋਂ ਬਾਅਦ ਸੰਗਠਿਤ ਅਤੇ ਅਸੰਗਠਿਤ ਕਾਮਿਆਂ ਦੀ ਜਿ਼ੰਦਗੀ ਵਿੱਚ ਆਉਣ ਵਾਲੇ ਬਦਲਾਅ ਨੂੰ ਪੇਸ਼ ਕਰਦੀ ਹੈ । ਇਸ ਵਿੱਚ ਡਿਜ਼ਾਈਨ ਕੀਤਾ ਗਿਆ ਵਿਚਾਰ ਕਾਮਿਆਂ ਦੀ ਸੁਰੱਖਿਅਤਾ ਅਤੇ ਸਮੁੱਚੇ ਤੌਰ ਤੇ ਰਿਸ਼ਟ ਪੁਸ਼ਟਤਾ ਦਾ ਜਸ਼ਨ ਦਿਖਾਉਂਦਾ ਹੈ । ਝਾਕੀ ਦੇ ਸਾਹਮਣੇ ਹਿੱਸੇ ਵਿੱਚ ਇੱਕ ਬਹੁਤ ਸਸ਼ਕਤ ਅਤੇ ਵਿਸ਼ਵਾਸ ਪਾਤਰ ਕਾਮੇਂ ਦਾ ਵੱਡਾ ਬੁੱਤ ਹੈ , ਜਿਸ ਦੇ ਕੋਲ ਟੂਲ ਹੈ ਤੇ ਉਹ ਰਸਤੇ ਦੀ ਅਗਵਾਈ ਕਰ ਰਿਹਾ ਹੈ । ਉਸ ਦੇ ਸਿਰ ਉੱਪਰ ਪੀਲੇ ਰੰਗ ਦੀ ਸੁਰੱਖਿਅਤ ਕੈਪ ਕਿਰਤ ਸੁਧਾਰਾਂ ਤਹਿਤ ਮੁਹੱਈਆ ਕੀਤੀ ਗਈ ਸਿਹਤ ਸੁਰੱਖਿਆ ਅਤੇ ਉਜਰਤ ਸੁਰੱਖਿਆ ਅਤੇ ਸਮਾਜਿਕ ਸੁਰੱਖਿਆ ਦਰਸਾਉਂਦੀ ਹੈ । ਝਾਕੀ ਦਾ ਦਰਮਿਆਨਾ ਹਿੱਸਾ ਵੱਖ ਵੱਖ ਉਦਯੋਗਾਂ ਦੇ ਕਾਮਿਆਂ ਦੀ ਝਲਕੀ ਪੇਸ਼ ਕਰਦਾ ਹੈ , ਇਸ ਦੇ ਨਾਲ ਇੱਕ ਮੋਬਾਈਲ ਐਪ ਡੀ ਬੀ ਟੀ  ਸਹੂਲਤ ਅਤੇ ਮੈਡੀਕਲ ਸਹਾਇਤਾ , ਸੁਝਾਅ ਜੋ ਇਸ ਤਰ੍ਹਾਂ ਪੜਿ੍ਆ ਜਾ ਸਕਦਾ ਹੈ "ਸਵੱਛ ਸ਼੍ਰਮਿਕ , ਸਵੱਛ ਭਾਰਤ" । ਇਹ ਉਹਨਾਂ ਨੂੰ ਮੈਡੀਕਲ ਅਤੇ ਵਿੱਤੀ ਸਹਾਇਤਾ ਦੇਣ ਨੂੰ ਉਜਾਗਰ ਕਰਦਾ ਹੈ । ਝਾਕੀ ਦਾ ਪਿਛਲਾ ਹਿੱਸਾ ਕਾਮਿਆਂ ਨੂੰ ਇੱਕ ਵੱਡੇ ਪੀਲੇ ਹੈਲਮੇਟ ਹੇਠਾਂ ਬੈਠਿਆਂ ਦਿਖਾਉਂਦਾ ਹੈ , ਹੈਲਮੇਟ ਉੱਪਰ "ਸੁਰੱਖਿਆ ਪਹਿਲਾਂ" ਲਿਖਿਆ ਹੋਇਆ ਹੈ । ਝਾਕੀ ਵਿੱਚ ਦਿਖਾਏ ਗਏ ਪਹੀਏ ਸਮਾਜਿਕ ਸੁਰੱਖਿਆ ਅਤੇ ਸਵੱਛ ਕੰਮਕਾਜੀ ਵਾਤਾਵਰਣ ਦਾ ਸੁਨੇਹਾ ਦਿੰਦੇ ਹਨ, ਜੋ 24 ਘੰਟੇ ਉਪਲਬੱਧ ਹੈ । ਝਾਕੀ ਦੇ ਨਾਲ ਨਾਲ ਗਿੱਗ ਅਤੇ ਪਲੇਟਫਰਮ ਕਾਮੇਂ ਅਤੇ ਆਰਟਿਸਟ , ਡਿਲੀਵਰੀ ਬੁਆਏ ਤੇ ਕਾਰਗੋ ਕੈਰੀਅਰ ਆਦਿ ਵਜੋਂ ਅਭਿਨੈਅ ਕਰਨਗੇ ।
ਐੱਮ ਐੱਸ / ਜੇ ਕੇ
(Visitor Counter : 78
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਕੋਵਿਡ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 220.66 ਕਰੋੜ  ਟੀਕੇ ਲਗਾਏ ਜਾ ਚੁੱਕੇ ਹਨ।
ਬੀਤੇ 24 ਘੰਟਿਆਂ ਵਿੱਚ 2,334 ਟੀਕੇ ਲਗਾਏ ਗਏ
ਬੀਤੇ 24 ਘੰਟਿਆਂ ਵਿੱਚ 28,303 ਟੀਕੇ ਲਗਾਏ ਗਏ
ਐਕਟਿਵ ਕੇਸ 0.06% ਹਨ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ 98.75% ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 3,320 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 4,41,85,858 ਰੋਗੀ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 6,050 ਨਵੇਂ ਕੇਸ ਸਾਹਮਣੇ ਆਏ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ।
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ।
ਹੁਣ ਤੱਕ ਕੁੱਲ 92.25 ਕਰੋੜ ਟੈਸਟ ਕੀਤੇ ਗਏ; ਪਿਛਲੇ 24 ਘੰਟਿਆਂ ਵਿੱਚ 1,78,533 ਟੈਸਟ ਕੀਤੇ ਗਏ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪ੍ਰੋਫੈਸਰ ਸ਼ਸ਼ੀਕੁਮਾਰ ਚਿਤ੍ਰੇ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਪ੍ਰੋਫੈਸਰ ਸ਼ਸ਼ੀਕੁਮਾਰ ਚਿਤ੍ਰੇ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ ਹੈ।
ਪ੍ਰਧਾਨ ਮੰਤਰੀ ਨੇ ਇੱਕ ਟਵੀਟ ਵਿੱਚ ਕਿਹਾ, “ਪ੍ਰੋਫੈਸਰ ਸ਼ਸ਼ੀਕੁਮਾਰ ਚਿਤ੍ਰੇ ਦੇ ਅਕਾਲ ਚਲਾਣੇ ਨਾਲ ਮੈਨੂੰ ਬਹੁਤ ਦੁਖ ਹੋਇਆ ਹੈ। ਉਨ੍ਹਾਂ ਨੂੰ ਐਸਟ੍ਰੋਫਿਜ਼ਿਕਸ ਅਤੇ ਸੋਲਰ ਫਿਜ਼ਿਕਸ, ਗ੍ਰੈਵੀਟੇਸ਼ਨਲ ਲੈਂਸਿੰਗ ਤੇ ਸਾਇੰਸ ਐਜੂਕੇਸ਼ਨ ਜਿਹੇ ਵਿਸ਼ਿਆਂ ਵਿੱਚ ਉਨ੍ਹਾਂ ਦੇ ਕਾਰਜ ਦੇ ਲਈ ਹਮੇਸ਼ਾ ਯਾਦ ਕੀਤਾ ਜਾਵੇਗਾ। ਉਨ੍ਹਾਂ ਦਾ ਬਹੁਮੁੱਲਾ ਕਾਰਜ ਆਉਣ ਵਾਲੇ ਸਮੇਂ ਵਿੱਚ ਵਿਦਿਆਰਥੀਆਂ ਨੂੰ ਹਮੇਸ਼ਾ ਪ੍ਰੇਰਣਾ ਦਿੰਦਾ ਰਹੇਗਾ। ਓਮ ਸ਼ਾਂਤੀ।”
ਆਯੂਸ਼
ਦੇਸ਼ ਵਿੱਚ ਆਯੁਰਵੈਦਿਕ ਦਵਾਈਆਂ ਦੀ ਵਰਤੋਂ ਨੂੰ ਹਲਾਸ਼ੇਰੀ
ਦਰ ਸਰਕਾਰ ਆਯੁਰਵੈਦਿਕ ਪ੍ਰਣਾਲੀ ਸਮੇਤ ਆਯੂਸ਼ ਸਿਸਟਮ ਤਹਿਤ ਆਯੂਸ਼ ਪ੍ਰਣਾਲੀਆਂ ਦੇ ਵਿਕਾਸ ਅਤੇ ਪ੍ਰਸਾਰ ਲਈ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਰਾਸ਼ਟਰੀ ਆਯੁਸ਼ ਮਿਸ਼ਨ  ਤਹਿਤ ਕੇਂਦਰੀ ਸਪਾਂਸਰ ਸਕੀਮ ਲਾਗੂ ਕਰ ਰਹੀ ਹੈ। ਮਿਸ਼ਨ ਇੰਟਰ-ਆਲੀਆ ਦੇ ਬੈਨਰ ਹੇਠ ਆਯੁਰਵੈਦਿਕ ਪ੍ਰਣਾਲੀ ਸਮੇਤ ਸਾਰੀਆਂ ਆਯੂਸ਼ ਪ੍ਰਣਾਲੀਆਂ ਨੂੰ ਉਤਸ਼ਾਹਤ ਕਰਨ ਲਈ ਹੇਠ ਲਿਖੀਆਂ ਵਿਵਸਥਾਵਾਂ ਕੀਤੀਆਂ ਜਾ ਰਹੀਆਂ ਹਨ।
ਪ੍ਰਾਇਮਰੀ ਹੈਲਥ ਸੈਂਟਰਾਂ , ਕਮਿਉਨਿਟੀ ਹੈਲਥ ਸੈਂਟਰ  ਅਤੇ ਜਿਲ੍ਹਾ ਹਸਪਤਾਲਾਂ  ਵਿਖੇ ਆਯੁਸ਼ ਸਹੂਲਤਾਂ ਨੂੰ ਵੀ ਲਾਗੂ ਕਰਨ ਲਈ ਯਤਨ ਕਰਨ ਸ਼ਾਮਲ ਹੈ।
ਆਯੂਸ਼ ਹਸਪਤਾਲਾਂ ਅਤੇ ਡਿਸਪੈਂਸਰੀਆਂ ਨੂੰ ਰਾਜ ਸਰਕਾਰਾਂ ਵਲੋਂ ਵਿਸ਼ੇਸ਼ ਤੌਰ ਤੇ ਅਪਗ੍ਰੇਡ ਕਰਨਾ।
50 ਬਿਸਤਰਿਆਂ ਵਾਲੇ ਏਕੀਕ੍ਰਿਤ ਆਯੁਸ਼ ਹਸਪਤਾਲ ਦੀ ਸਥਾਪਨਾ ਕਰਨਾ।
ਰਾਜ ਸਰਕਾਰ ਵਲੋਂ ਅੰਡਰ-ਗ੍ਰੈਜੂਏਟ ਅਤੇ ਪੋਸਟ-ਗ੍ਰੈਜੂਏਟ ਵਿਦਿਅਕ ਸੰਸਥਾਵਾਂ ਦਾ ਨਵੀਨੀਕਰਨ ਕਰਨਾ।
ਅਜਿਹੇ ਰਾਜਾਂ ਵਿੱਚ ਨਵੇਂ ਰਾਜ ਸਰਕਾਰ ਵਲੋਂ ਸੰਚਾਲਤ ਆਯੂਸ਼ ਵਿਦਿਅਕ ਸੰਸਥਾਵਾਂ ਦੀ ਸਥਾਪਨਾ ਕਰਨਾ, ਜਿੱਥੇ ਇਹ ਸਰਕਾਰੀ ਸੈਕਟਰ ਵਿੱਚ ਉਪਲਬਧ ਨਹੀਂ ਹਨ।
ਆਯੂਸ਼ ਪ੍ਰਣਾਲੀਆਂ ਵਿੱਚ ਮਿਆਰੀ ਦਵਾਈਆਂ ਦੇ ਨਿਰਮਾਣ ਲਈ ਰਾਜ ਸਰਕਾਰ / ਰਾਜ ਸਰਕਾਰ -ਸਹਿਕਾਰੀ / ਜਨਤਕ ਖੇਤਰ ਦੇ ਅੰਡਰਟੇਕਿੰਗਜ਼ ਨੂੰ ਮਜ਼ਬੂਤ ਕਰਨਾ ਸ਼ਾਮਲ ਹੈ ।
ਗੁਣਵੱਤਾ ਨਿਯੰਤਰਣ ਲਈ ਏਐੱਸਯੂ ਐਂਡ ਐੱਚ ਡਰੱਗਜ਼ ਲਈ ਸਟੇਟ ਡਰੱਗ ਟੈਸਟਿੰਗ ਲੈਬਾਰਟਰੀਆਂ ਨੂੰ ਮਜ਼ਬੂਤ ਕਰਨਾ ਸ਼ਾਮਲ ਹੈ ।
ਮੈਡੀਸਨਲ ਪਲਾਂਟ ਦੀ ਕਾਸ਼ਤ ਲਈ ਸਹਾਇਤਾ ਦੇਣਾ, ਜਿਸ ਵਿੱਚ ਆਯੁਸ਼ ਦਵਾਈ ਅਤੇ ਹੋਰ ਉਤਪਾਦਾਂ ਲਈ ਗੁਣਵੱਤਾ ਵਾਲੇ ਕੱਚੇ ਮਾਲ ਦੀ ਸਪਲਾਈ ਨੂੰ ਯਕੀਨੀ ਬਣਾਉਣ ਲਈ ਪ੍ਰੋਸੈਸਿੰਗ ਅਤੇ ਪੋਸਟ ਹਾਰਵੈਟਿੰਗ ਤੋਂ ਬਾਅਦ ਦੇ ਪ੍ਰਬੰਧਨ ਸ਼ਾਮਲ ਹਨ।
ਇਸ ਤੋਂ ਇਲਾਵਾ, ਕੇਂਦਰ ਸਰਕਾਰ ਨੇ ਸਾਲ 2023-24 ਲਈ ਪੜਾਅਵਾਰ ਕੌਮੀ ਆਯੂਸ਼ ਮਿਸ਼ਨ  ਸਕੀਮ ਅਧੀਨ ਆਯੁਸ਼ ਮੰਤਰਾਲੇ ਦੁਆਰਾ ਚਾਲੂ ਕੀਤੇ ਜਾਣ ਵਾਲੇ 12,500 ਆਯੂਸ਼ ਸਿਹਤ ਅਤੇ ਤੰਦਰੁਸਤੀ ਕੇਂਦਰਾਂ ਨੂੰ ਪ੍ਰਵਾਨਗੀ ਦੇ ਦਿੱਤੀ ਹੈ। ਰਾਜ / ਕੇਂਦਰ ਸ਼ਾਸਤ ਪ੍ਰਦੇਸ਼ ਸਰਕਾਰਾਂ ਦੁਆਰਾ ਆਯੁਸ਼ ਸਿਹਤ ਅਤੇ ਤੰਦਰੁਸਤੀ ਕੇਂਦਰਾਂ ਵਜੋਂ ਪਛਾਣੇ ਗਏ ਆਯੁਸ਼ ਡਿਸਪੈਂਸਰੀਆਂ ਅਤੇ ਉਪ-ਸਿਹਤ ਕੇਂਦਰਾਂ ਦਾ ਨਵੀਨੀਕਰਨ ਕਰਨਾ ਸ਼ਾਮਲ ਹੈ।, ਜਿਹੜੇ, ਆਯੂਸ਼ ਅਧਾਰਤ ਰੋਕਥਾਮ, ਪ੍ਰਚਾਰ, ਇਲਾਜ ਅਤੇ ਮੁੜ ਵਸੇਬੇ ਵੇਲੇ ਮਰੀਜ਼ਾਂ ਨੂੰ ਦੇਖਭਾਲ ਪ੍ਰਦਾਨ ਕਰਦੇ ਹਨ ।.
ਇਸਦੇ ਨਾਲ ਹੀ , ਆਯੂਸ਼ ਮੰਤਰਾਲੇ ਨੇ ਸੂਚਨਾ ਸਿੱਖਿਆ ਅਤੇ ਸੰਚਾਰ ਯੋਜਨਾ  ਸਕੀਮ ਅਧੀਨ ਮੀਡੀਆ ਅਤੇ ਹੋਰ ਪ੍ਰਚਾਰ ਗਤੀਵਿਧੀਆਂ ਰਾਹੀਂ ਜਿਵੇਂ ਕਿ ਆਰੋਸ਼ ਮੇਲੇ, ਕਾਨਫਰੰਸਾਂ, ਆਯੁਸ਼ ਪ੍ਰਣਾਲੀ ਤੇ ਸੈਮੀਨਾਰਾਂ ਰਾਹੀਂ ਆਮ ਬਿਮਾਰੀਆਂ ਦੇ ਇਲਾਜ ਲਈ ਆਯੂਸ਼ ਪ੍ਰਣਾਲੀਆਂ ਦੇ ਪ੍ਰਚਾਰ ਅਤੇ ਪ੍ਰਸਾਰ ਲਈ ਵੱਖ ਵੱਖ ਪਹਿਲਕਦਮੀਆਂ ਕੀਤੀਆਂ ਜਾ ਰਹੀਆਂ ਹਨ। . ਇਸ ਤੋਂ ਇਲਾਵਾ, ਮੰਤਰਾਲਾ ਐਨਏਐਮ ਅਧੀਨ ਵੱਖ ਵੱਖ ਗਤੀਵਿਧੀਆਂ ਜਿਵੇਂ ਕਿ ਆਯੂਸ਼ ਗ੍ਰਾਮ, ਪਬਲਿਕ ਹੈਲਥ ਆਉਟਰੀਚ ਗਤੀਵਿਧੀਆਂ, ਸੂਚਨਾ ਸਿੱਖਿਆ ਅਤੇ ਸੰਚਾਰ ਕਾਰਜਾਂ, ਯੋਗ ਸੰਗਠਨ, ਪੈਰੀਫਿਰਲ ਓਪੀਡੀ ਅਤੇ ਮੈਡੀਕਲ ਕੈਂਪਾਂ ਦਾ ਆਯੋਜਨ, ਵਿਵਹਾਰਕ ਤਬਦੀਲੀ ਸੰਚਾਰ, ਗ੍ਰਾਮੀਣ ਸਿਹਤ ਕਰਮਚਾਰੀਆਂ ਦੀ ਪਛਾਣ ਲਈ ਸਿਖਲਾਈ ਦੇਣ ਵਿਚ ਸਹਾਇਤਾ ਕਰ ਰਿਹਾ ਹੈ ਅਤੇ ਸਥਾਨਕ ਚਿਕਿਤਸਕ ਜੜ੍ਹੀਆਂ ਬੂਟੀਆਂ ਦੀ ਵਰਤੋਂ ਨੂੰ ਹਲਾਸ਼ੇਰੀ ਦੇ ਰਿਹਾ ਹੈ ।
ਕਿਉਂਕਿ ਜਨ ਸਿਹਤ ਇੱਕ ਰਾਜ ਦਾ ਵਿਸ਼ਾ ਹੈ, ਆਯੂਸ਼ ਡਿਸਪੈਂਸਰੀਆਂ ਖੋਲ੍ਹਣੀਆਂ ਸਬੰਧਤ ਰਾਜ / ਕੇਂਦਰ ਸ਼ਾਸਤ ਪ੍ਰਦੇਸ਼ ਸਰਕਾਰਾਂ ਦੇ ਦਾਇਰੇ ਵਿੱਚ ਆਉਂਦੀਆਂ ਹਨ। ਦੇਸ਼ ਭਰ ਦੇ ਹਰੇਕ ਜ਼ਿਲ੍ਹੇ ਅਤੇ ਬਲਾਕ ਵਿਚ ਨਵੀਂ ਆਯੂਸ਼ ਡਿਸਪੈਂਸਰੀਆਂ ਖੋਲ੍ਹਣ ਲਈ ਰਾਸ਼ਟਰੀ ਆਯੂਸ਼ ਮਿਸ਼ਨ  ਦੀ ਕੇਂਦਰੀ ਸਪਾਂਸਰ ਸਕੀਮ ਅਧੀਨ ਕੋਈ ਪ੍ਰਬੰਧ ਨਹੀਂ ਹੈ।
ਆਯੁਰਵੈਦ, ਯੋਗਾ ਅਤੇ ਨੈਚਰੋਪੈਥੀ, ਯੂਨਾਨੀ, ਸਿੱਧ ਅਤੇ ਹੋਮਿਓਪੈਥੀ, ਮੰਤਰਾਲਾ ਦੇ, ਰਾਜ ਮੰਤਰੀ  ਸ੍ਰੀ. ਕਿਰੇਨ ਰਿਜੀਜੂ ਨੇ ਅੱਜ ਇਥੇ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਇਹ ਗੱਲ ਕਹੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਅਹਿਮਦਾਬਾਦ ਵਿੱਚ ਹੋਏ ਸ਼ਾਨਦਾਰ ਡ੍ਰੋਨ ਸ਼ੋਅ ਦੀਆਂ ਤਸਵੀਰਾਂ ਸਾਂਝੀਆਂ ਕੀਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਗੁਜਰਾਤ ਦੇ ਅਹਿਮਦਾਬਾਦ ਵਿੱਚ ਹੋਏ ਸ਼ਾਨਦਾਰ ਡ੍ਰੋਨ ਸ਼ੋਅ ਦੀਆਂ ਤਸਵੀਰਾਂ ਸਾਂਝੀਆਂ ਕੀਤੀਆਂ ਹਨ। ਇਹ ਸ਼ਹਿਰ ਰਾਸ਼ਟਰੀ ਖੇਡਾਂ ਦੇ ਉਦਘਾਟਨ ਸਮਾਰੋਹ ਦੀ ਤਿਆਰੀ ਕਰ ਰਿਹਾ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
"ਰਾਸ਼ਟਰੀ ਖੇਡਾਂ ਦੇ ਉਦਘਾਟਨੀ ਸਮਾਰੋਹ ਦੀਆਂ ਤਿਆਰੀਆਂ ਕਰਦੇ ਅਹਿਮਦਾਬਾਦ ਸ਼ਹਿਰ ਵਿੱਚ ਸ਼ਾਨਦਾਰ ਡ੍ਰੋਨ ਸ਼ੋਅ!"
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਨਵਾਂ ਸੌਫਟਵੇਅਰ ਵੈਂਟੀਲੇਟਰ ਦੀ ਲੋੜ ਵਾਲੇ ਮਰੀਜ਼ਾਂ ਦੀ ਪਹਿਚਾਣ ਵਿੱਚ ਸਹਾਇਤਾ ਕਰਦਾ ਹੈ ਜਿਸ ਨਾਲ ਐਮਰਜੈਂਸੀ ਅਤੇ ਆਈਸੀਯੂ ਦੀਆਂ ਜ਼ਰੂਰਤਾਂ ਦਾ ਛੇਤੀ ਪਤਾ ਲਗਾਇਆ ਜਾ ਸਕਦਾ ਹੈ
ਇੱਕ ਸੌਫਟਵੇਅਰ ਹੁਣ ਉਨ੍ਹਾਂ ਮਰੀਜ਼ਾਂ ਦੀ ਪਹਿਚਾਣ ਕਰ ਸਕਦਾ ਹੈ ਜਿਨ੍ਹਾਂ ਨੂੰ ਆਈਸੀਯੂ ਵਿੱਚ ਵੈਂਟੀਲੇਟਰ ਸਹਾਇਤਾ ਦੀ ਜ਼ਰੂਰਤ ਦੀ ਸੰਭਾਵਨਾ ਹੁੰਦੀ ਹੈ। ਸਮਾਂ ਰਹਿੰਦੇ ਮਰੀਜ਼ ਨੂੰ ਰੈਫਰ ਕਰਨ ਨਾਲ ਐਮਰਜੈਂਸੀ ਤੋਂ ਪਹਿਲਾਂ ਜ਼ਰੂਰੀ ਪ੍ਰਬੰਧ ਕਰਨ ਵਿੱਚ ਸਹਾਇਤਾ ਮਿਲੇਗੀ। ਕੋਵਿਡ ਸੇਵਿਰਿਟੀ ਸਕੋਰ  ਸੌਫਟਵੇਅਰ ਨਾਮਕ ਸੌਫਟਵੇਅਰ ਵਿੱਚ ਇੱਕ ਐਲਗੋਰਿਦਮ ਹੁੰਦਾ ਹੈ ਜੋ ਕਰੋਨਾ ਮਰੀਜ਼ਾਂ ਨੂੰ ਪੈਰਾਮੀਟਰਾਂ ਦੇ ਇੱਕ ਸੈੱਟ ਨਾਲ ਮਾਪਦਾ ਹੈ। ਇਹ ਹਰੇਕ ਮਰੀਜ਼ ਲਈ ਪੂਰਵ-ਨਿਰਧਾਰਤ ਡਾਇਨਾਮਿਕ ਐਲਗੋਰਿਦਮ ਦੇ ਸਹਾਰੇ ਕਈ ਵਾਰ ਸਕੋਰ ਕਰਦਾ ਹੈ ਅਤੇ ਗ੍ਰਾਫਿਕ ਟ੍ਰੈਂਡ ਵਿੱਚ ਇਸ ਨੂੰ ਮੈਪਿੰਗ ਕਰਨ ਲਈ ਇੱਕ ਕੋਵਿਡ ਸੇਵਿਰਿਟੀ ਸਕੋਰ  ਨਿਰਧਾਰਤ ਕਰਦਾ ਹੈ।
ਇਸ ਤਕਨਾਲੋਜੀ ਦੀ ਵਰਤੋਂ ਕੋਲਕਾਤਾ ਅਤੇ ਉਪਨਗਰਾਂ ਦੇ ਤਿੰਨ ਕਮਿਊਨਿਟੀ ਕੋਵਿਡ ਕੇਅਰ ਸੈਂਟਰਾਂ ਵਿੱਚ ਕੀਤੀ ਜਾ ਰਹੀ ਹੈ ਜਿਨ੍ਹਾਂ ਵਿੱਚ ਕੋਲਕਾਤਾ ਦੇ ਬੈਰਕਪੁਰ ਵਿਖੇ 100 ਬਿਸਤਰਿਆਂ ਵਾਲਾ ਇੱਕ ਸਰਕਾਰੀ ਕੋਵਿਡ ਕੇਅਰ ਸੈਂਟਰ ਵੀ ਸ਼ਾਮਲ ਹੈ।
ਮਹਾਮਾਰੀ ਦੌਰਾਨ ਅਚਾਨਕ ਆਈਸੀਯੂ ਅਤੇ ਹੋਰ ਐਮਰਜੈਂਸੀ ਜ਼ਰੂਰਤਾਂ ਨੂੰ ਪੂਰਾ ਕਰਨਾ ਹਸਪਤਾਲਾਂ ਲਈ ਚੁਣੌਤੀਪੂਰਨ ਰਿਹਾ ਹੈ। ਅਜਿਹੀਆਂ ਸਥਿਤੀਆਂ ਬਾਰੇ ਸਮੇਂ ਸਿਰ ਜਾਣਕਾਰੀ ਸਿਹਤ ਸੰਕਟ ਨੂੰ ਬਿਹਤਰ ਢੰਗ ਨਾਲ ਸੰਭਾਲਣ ਵਿੱਚ ਸਹਾਇਤਾ ਕਰੇਗੀ।
ਫਾਉਂਡੇਸ਼ਨ ਫਾਰ ਇਨੋਵੇਸ਼ਨਜ਼ ਇਨ ਹੈੱਲਥ, ਕੋਲਕਾਤਾ ਨੇ, ਵਿਗਿਆਨ ਅਤੇ ਤਕਨਾਲੋਜੀ ਵਿਭਾਗ, ਭਾਰਤ ਸਰਕਾਰ ਦੇ ਸਾਇੰਸ ਫਾਰ ਇਕੁਇਟੀ, ਐਮਪਾਵਰਮੈਂਟ ਐਂਡ ਡਿਵੈਲਪਮੈਂਟ  ਦੇ ਸਮਰਥਨ ਅਤੇ ਆਈਆਈਟੀ ਗੁਹਾਟੀ, ਡਾ. ਕੇਵਿਨ ਧਾਲੀਵਾਲ, ਐਡੀਨਬਰਗ ਯੂਨੀਵਰਸਿਟੀ ਅਤੇ ਡਾ. ਸਯੰਤਨ ਬੰਦੋਪਾਧਯਾਏ, ਸਾਬਕਾ ਡਬਲਯੂਐੱਚਓ  ਦੇ ਸਹਿਯੋਗ ਨਾਲ, ਇੱਕ ਐਲਗੋਰਿਥਮ ਤਿਆਰ ਕੀਤਾ ਹੈ ਜੋ ਕੋਵਿਡ ਪਾਜ਼ੀਟਿਵ ਮਰੀਜ਼ ਦੇ ਲੱਛਣਾਂ, ਸੰਕੇਤਾਂ, ਮਹੱਤਵਪੂਰਣ ਮਾਪਦੰਡਾਂ, ਟੈਸਟ ਰਿਪੋਰਟਾਂ ਅਤੇ ਸੁਵਿਧਾਵਾਂ ਨੂੰ ਮਾਪਦਾ ਹੈ ਅਤੇ ਹਰੇਕ ਨੂੰ ਪ੍ਰੀ-ਸੈੱਟ ਡਾਇਨਾਮਿਕ ਐਲਗੋਰਿਦਮ ਦੇ ਸਹਾਰੇ ਅੰਕ ਦਿੰਦਾ ਹੈ ਇਸ ਤਰ੍ਹਾਂ ਕੋਵਿਡ ਤੀਬਰਤਾ ਸਕੋਰ  ਨਿਰਧਾਰਤ ਕਰਦਾ ਹੈ। ਇਹ ਤਕਨਾਲੋਜੀ SEED ਪ੍ਰੋਜੈਕਟ ਸਹਾਇਤਾ ਦੁਆਰਾ ਘੱਟ ਸੰਸਾਧਨਾਂ ਵਾਲੇ ਹਾਲਾਤਾਂ ਵਾਲੇ ਪ੍ਰਾਇਮਰੀ ਕੇਅਰ ਈ-ਸਿਹਤ ਕਲੀਨਿਕਾਂ ਵਿੱਚ ਉਪਲਬਧ ਕਰਵਾਈ ਗਈ ਹੈ।
ਰਾਸ਼ਟਰੀ ਹੁਨਰ ਯੋਗਤਾ ਫਰੇਮਵਰਕ  ਮਾਡਲ ਵਿੱਚ ਟ੍ਰੇਂਡ ਅਤੇ ਨੈਸ਼ਨਲ ਸਕਿੱਲ ਡਿਵਲਪਮੈਂਟ ਕਾਰਪੋਰੇਸ਼ਨ , ਭਾਰਤ ਸਰਕਾਰ ਦੁਆਰਾ ਪ੍ਰਮਾਣਤ ਫਰੰਟਲਾਈਨ ਹੈੱਲਥ ਵਰਕਰਾਂ ਨੂੰ ਇੱਕ ਟੇਬਲੇਟ ਕੰਪਿਊਟਰ ਵਿੱਚ ਇਨ੍ਹਾਂ ਸਾਰੇ ਮਾਪਦੰਡਾਂ ਨੂੰ ਰਿਕਾਰਡ ਕਰਨ ਲਈ ਟ੍ਰੇਨਿੰਗ ਦਿੱਤੀ ਗਈ ਹੈ ਜਿਸ ਵਿੱਚ ਸੌਫਟਵੇਅਰ ਲੋਡ ਕੀਤਾ ਗਿਆ ਹੁੰਦਾ ਹੈ।
‘ਰਿਮੋਟ’  ਬੈਠੇ ਮਾਹਿਰ ਡਾਕਟਰਾਂ ਦੁਆਰਾ ਨਿਯਮਤ ਤੌਰ ‘ਤੇ ‘ਸੀਐੱਸਐੱਸ’ ਦੀ ਕਈ ਵਾਰ ਨਿਗਰਾਨੀ ਕੀਤੀ ਜਾਂਦੀ ਹੈ ਜਿਸ ਨਾਲ ਹਰੇਕ ਮਰੀਜ਼ ਲਈ ਡਾਕਟਰਾਂ ਦੇ ਸਲਾਹ-ਮਸ਼ਵਰੇ ਵਿੱਚ ਘੱਟ ਸਮਾਂ ਲਗਦਾ ਹੈ ਅਤੇ ਡਾਕਟਰ ਨੂੰ ਮਰੀਜ਼ ਨੂੰ ਮਿਲਣ ਲਈ ਆਉਣ ਦੀ ਲੋੜ ਘੱਟ ਜਾਂਦੀ ਹੈ। ਇਹ ਕਿਸੇ ਆਈਸੀਯੂ ਅਤੇ ਰੈਫਰਲ ਵਿੱਚ ਵੈਂਟੀਲੇਟਰ ਸਹਾਇਤਾ ਦੀ ਜ਼ਰੂਰਤ ਵਾਲੇ ਰੋਗੀਆਂ ਦੀ ਜਲਦੀ ਪਹਿਚਾਣ ਕਰਨ ਵਿੱਚ ਸਹਾਇਤਾ ਕਰ ਸਕਦਾ ਹੈ, ਉਨ੍ਹਾਂ ਮਰੀਜ਼ਾਂ ਲਈ ਹਸਪਤਾਲ ਰੈਫ਼ਰਲ ਨੂੰ ਘੱਟ ਕਰ ਸਕਦਾ ਹੈ ਜਿਨ੍ਹਾਂ ਨੂੰ ਗੰਭੀਰ ਦੇਖਭਾਲ ਸਹਾਇਤਾ ਦੀ ਜ਼ਰੂਰਤ ਨਹੀਂ ਹੁੰਦੀ, ਇਸ ਤਰ੍ਹਾਂ ਹਸਪਤਾਲਾਂ ਵਿੱਚ ਹੋਰ ਬਿਸਤਰੇ ਉਪਲਬਧ ਹੋ ਸਕਣਗੇ। ਇਹ ਉਹਨਾਂ ਮਰੀਜ਼ਾਂ ਨੂੰ ਨਿਗਰਾਨੀ ਅਧੀਨ ਮੈਡੀਕਲ ਸਹਾਇਤਾ ਪ੍ਰਦਾਨ ਕਰਨ ਵਿੱਚ ਵੀ ਸਹਾਇਤਾ ਕਰੇਗਾ ਜੋ ਇਲਾਜ ਦਾ ਖਰਚਾ ਨਹੀਂ ਕਰ ਸਕਦੇ ਜਾਂ ਘਰ ਵਿੱਚ ਮਾੜੇ ਹਾਲਤਾਂ ਕਾਰਨ ਅਲੱਗ-ਥਲੱਗ  ਨਹੀਂ ਹੋ ਸਕਦੇ। ਇਹ ਸੁਵਿਧਾ ਸਿਰਫ ਬਿਸਤਰੇ ਅਤੇ ਆਕਸੀਜਨ ਸਹਾਇਤਾ ਵਾਲੇ ‘ਕੋਵਿਡ ਕੇਅਰ ਸੈਂਟਰਾਂ’ ਲਈ ਵੱਡੀ ਸਹਾਇਤਾ ਹੋ ਸਕਦੀ ਹੈ ਹਾਲਾਂਕਿ, ਇਨਵੇਸਿਵ ਵੈਂਟੀਲੇਸ਼ਨ ਲਈ ਇਸ ਵਿੱਚ ਕੋਈ ਸੁਵਿਧਾ ਨਹੀਂ ਹੈ।